अब अगर रेलवे की दीवार तोड़ी तो सीधे दर्ज होगी एफआईआर
रेलवेस्टेशन पर सक्रिय टैक्स माफिया के राज्य के रेवेन्यू को चोरी करने के मंसूबों पर पानी फिरने जा रहा है। रेलवे ने गोलबाग साइड से टूटी हुई दीवार को नए सिरे से बनाना शुरू कर दिया है। उधर आरपीएफ के असिस्टेंट कमांडेंट आरके सावले ने कहा है कि यदि किसी ने भी चारदीवारी को तोड़ने की कोशिश की तो उसके खिलाफ सीधे एफआईआर दर्ज की जाएगी।
रेलवे स्टेशन पर बेधड़क वैट की चोरी कर रहे टैक्स माफिया का नेटवर्क रेलवे के अलावा एक्साइज टैक्सेशन विभाग में भी जुड़ा हुआ है। जब भी सेल्स टैक्स विभाग के उच्चाधिकारी सख्ती करते थे तो टैक्स माफिया रेलवे की टूटी दीवार का फायदा उठा कर बिना बिल माल निकाल ले जाता था। यही नहीं आरपीएफ और रेलवे अथॉरिटीज से बेखौफ होकर सरेआम रेलवे लाइनें क्राॅस करके भी माल को ठिकाने लगाया जाता है। रेलवे की टूटी साइड वाॅल रेलवे जैसी संवेदनशील जगह की सुरक्षा के लिए भी बड़ी चुनौती बनी हुई थी।
क्योंटूटती है दीवार, जांच हो
टैक्समाफिया के हाथ रेलवे के कुछ मुलाजिमों के साथ भी मिले हुए हैं, ऐसे में इस मिलीभगत के खेल की रेलवे की तरफ से जांच करवा कर कार्रवाई की जानी चाहिए। वहीं हर रोज सरेआम लाखों की वैट चोरी के मामले की भी जांच करवाई जानी चाहिए।
रेलवेसे रोज नगों की जानकारी लेगा विभाग
एक्साइजएंड टैक्सेशन विभाग के उच्चाधिकारियों ने रेलवे स्थित आईसीसी बैरियर पर तैनात अधिकारियों को रोजाना रेलवे से आने-जाने वाले नगों की जानकारी लेने के निर्देश दिए हैं, ताकि उनका बैरियर पर होने वाली एंट्रियों से मिलान किया जा सके। टैक्स माफिया बैरियर पर बिना एंट्री दर्ज करवाए रोजाना 1 हजार से ज्यादा नग निकाल कर ठिकाने लगा रहा है। वहीं बुकिंग के नगों की भी बैरियर पर एंट्री नहीं करवाई जा रही है। बुधवार को ईटीओ हरमीत सिंह ने रेलवे पार्सल विभाग के अधिकारियों से मिलकर एप्लीकेशन देते हुए नगों की जानकारी के लिए सहयोग मांगा।
रेलवे ने गोलबाग साइड से टूटी हुई दीवार बनानी शुरू कर दी है। हालांकि इस दीवार को पहले भी कई बार बनाया गया लेकिन हर बार तोड़ दी जाती है।
दीवार टूटे, इसके बारे में आरपीएफ को लिखूंगा: पामीर अरोड़ा
^रेलवेकी गोल बाग साइड वाली दीवार को दोबारा से बनाया जा रहा है और इसकी सुरक्षा के लिए पहले भी आरपीएफ को कहा गया है अब फिर लिखा जाएगा। - -पामीरअरोड़ा, डिवीजनल इंजीनियर, रेलवे
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva